text: দিনাজপুরে বিজিবি'র ৬১তম সেক্টরের প্রতিষ্ঠাবার্ষিকী পালিত
  দিনাজপুরে বর্ডার গার্ড বাংলাদেশ (বিজিবি) এর ৬১তম সেক্টরের প্রতিষ্ঠাবার্ষিকী পালিত হয়েছে। এ উপলক্ষ্যে বৃহস্পতিবার দুপুর সাড়ে ১২টার দিকে দিনাজপুর কুঠিবাড়ী বিজিবি'র শহীদ কর্নেল গুলজার হলে কেককাটা ও প্রীতিভোজের আয়োজন করা হয় ।
  এতে প্রধান অতিথি হিসেবে উপস্থিত ছিলেন বিজিবি'র রংপুর রিজিয়ন কমান্ডার ব্রিগেডিয়ার বেনজিন আহমেদ ।
  দিনাজপুর কুঠিবাড়ী বিজিবি'র সেক্টর কমান্ডার কর্নেল সোহরাব হোসেন ভুঁইয়ার সভাপতিত্বে কেককাটা ও প্রীতি ভোজে উপস্থিত ছিলেন দিনাজপুর হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের ভিসি ড. মু আবুল কাশেম, দিনাজপুর -১ আসনের এমপি মনোরঞ্জন শীল গোপাল , সংরক্ষিত নারী আসনের এমপি জাকিয়া তাবাসসুম জুঁই , ৪২ ব্যাটালিয়নের অধিনায়ক লে. কর্নেল নাহিদুজ্জামান , বিজিবির সেক্টরের জিওসি মেজর শহীদুল্লাহ হক ভুইয়া , ৪২ ব্যাটালিয়নের উপ অধিনায়ক মেজর আরিফুজ্জামান, ডিসি মাহমুদুল আলম, জেলা পরিষদের চেয়ারম্যান আজিজুল ইমাম চৌধুরী , অ্যাডিশনাল এসপি মাহফুজ্জামান আশরাফ, অ্যাডিশনাল এসপি কাজেম উদ্দীন, দিনাজপুর পৌর মেয়র সৈয়দ জাহাঙ্গীর আলম।
  এ ছাড়া সরকারি, বেসরকারি প্রতিষ্ঠানের প্রধান কর্মকর্তা, সাংবাদিক, আইনজীবী, চিকিৎসক ও বিজিবির সব পর্যায়ের কমকর্তা ও সৈনিকেরা উপস্থিত ছিলেন।